पाएं अपने शहर की ताज़ा ख़बरें और फ्री ई-पेपरडाउनलोड करें
आरबीएम जिला अस्पताल में भीड़ को नियंत्रित करने के लिए पीएमओ डॉ. जिज्ञासा सहानी की डिमांड पर पुलिस जाब्ता बढ़ाया गया है। एसपी देवेंद्र कुमार विश्नोई ने बताया कि अस्पताल में रात्रि में 9 बजे डॉक्टरों का राउंड पूरा हाेने के बाद मरीज के पास एक ही अटेंडेंट रुक सकेगा। मुख्य गेट पर तीन शिफ्टों में पुलिसकर्मी तैनात रहेंगे।
सीओ सिटी सतीश वर्मा को मॉनीटरिंग में लगाया है। इसके साथ ही कोविड केयर सेंटर पॉलिटेक्निक कॉलेज भरतपुर में भी सख्ती बढ़ाई गई है। वहां भी एक ही अटेंडेंट को ठहरने की इजाजत होगी। एसपी के मुताबिक पीएमओ जिज्ञासा साहनी का कहना था कि आरबीएम अस्पताल में राेगियों के अलावा उनके साथ कई अटेंडेंट आते हैं।
कई बार इसका फायदा उठाकर उठाईगिरे भी अंदर घुस आते हैं और वे रोगियों के सामान आदि को उठाकर ले जाते हैं। इसलिए अस्पताल में सुरक्षा व्यवस्था सख्त करना जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn